《送苏念八郎下第西归梁益》
宋代·苏籀

金昌亭下泊舟舻，木马关西赵郡苏。
建邺鱼飧武昌水，延陵皋壤霸王都。
吾髯轩轶登楼赋，汝器切磨清庙瑚。
刷羽三余鸿鹄举，亨衢甲乙看先驱。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。